Indentiteti aziatiko-amerikan 
Gjenerata e re amerikano-aziatike dhe stili i tyre kulturor
Aziatiko-amerikanët që po rriten në Shtetet e Bashkuara, sidomos në jug të Kalifornisë, janë duke përjetuar një përvojë të ndryshme nga ajo e homologëve të tyre 20 deri në 30 vjet më parë. Ka një ndjesi në rritje të krenarisë aziatiko-amerikane dhe një identitet unik kulturor që i bën të rinjtë aziatikë të ndjehen të vecantë. Çdo mbrëmje, pas ores 9, studentë të universitetit dhe profesionistë mbushin Barin Factory Tea. Por ky bar nuk shërben alkool; ka vetëm çaj të ëmbël, që shërbehet shpesh me qumësht dhe akull dhe tapiokë e importuar nga Tajvani, të quajtur Boba. Tiffany Porter është amerikane me origjinë kineze. Tiffany Porter është pjesë e asaj që sociologu Oliver Wang e quan “gjenerata boba”. Wang thotë se në 20 apo 30 vitet e fundit, domethënia e të qënurit aziatik në Kaliforninë Jugore ka ndryshuar. Ai thotë se kur ai ishte adoleshentë aziatiko-amerikanët ndjeheshin të padukshëm. Wang thotë se kjo gjeneratë u rrit duke pare më shumë fytyra aziatike në televizion. Nuk ka më stereotipe, thotë ai, dhe ata e shohin sesi aziatikët e tjerë e reklamojnë veten – si njerëz të modes si në videon muzikore nga komedianët e quajtur The Fung Brothers. Kultura boba në Kaliforninë Jugore është përqafuar nga njerëzit që kanë ardhur nga mbarë Azia, përfshi indoneziano-amerikanen Lina Yaori e cila frekuenton kafenetë boba. Edhe pse është nga Tajlanda, Chatchawat Rienkhemaniyom e di se caji boba pëlqehet nga të gjithë. Kjo ishte arsyeja që hapi barin Factory Tea. Biznesi i tij po lulëzon. Dhe kjo mënyrë jetese për aziatiko-amerikanët është përhapur në mbarë Shtetet e Bashkuara. Kafenetë boba janë bërë symbol i ndryshimit të kulturave mes aziatikëve të amrikanizuar. Ata janë ende të lidhur me rrënjët e tyre etnike por gjithashtu krenarë për vecantinë e të qënurit aziatiko-amerikanë.